ຣັດເຊຍສະແດງຄວາມສົງໄສ ກ່ຽວກັບຄວາມເປັນທໍາ ໃນການລົງໂທດນາຍວິກຕໍ ບຸດ (ເບິ່ງວີດີໂອ)
ກະຊວງການຕ່າງປະເທດຣັດເຊຍ ສະແດງຄວາມເປັນຫ່ວງອອກມາ ກ່ຽວກັບຄວາມເປັນທໍາ ໃນການລົງໂທດ ນາຍວິກຕໍບຸດ ພໍ່ຄ້າອາວຸດຣັດເຊຍ.
ກະຊວງການຕ່າງປະເທດຣັດເຊຍສະແດງຄວາມສົງໄສອອກມາກ່ຽວກັບຄວາມເປັນທໍາ ໃນການລົງໂທດນາຍ Viktor Bout ພໍ່ຄ້າອາວຸດຣັດເຊຍ ທີ່ຖືກຕັດສິນວ່າມີຄວາມຜິດ ແທ້ໃນວັນພຸດວານນີ້ ຢູ່ສານແຫ່ງນຶ່ງໃນສະຫະລັດ ໃນຂໍ້ຫາວ່າຜູ້ກ່ຽວພະຍາຍາມຂາຍ ອາວຸດໃຫ້ພວກກະບົດ Columbia ໃຊ້ຕໍ່ຕ້ານຄົນອາເມຣິກັນນັ້ນ ໂຄສົກກະຊວງການຕ່າງປະເທດຣັດເຊຍກ່າວໃນວັນພະຫັດມື້ນີ້ວ່າ ສະຫະລັດໄດ້ໃຊ້ ຄວາມກົດດັນເພື່ອປ້ອງກັນບໍ່ໃຫ້ມີການພິຈາລະນາທີ່ເປັນຮູບປະທຳກ່ຽວກັບຄວາມຈິງ ຂອງຄະດີດັ່ງກ່າວ ແລະໂຄສົກທ່ານນີ້ຍັງກ່າວອ້າງຕື່ມວ່າ ນາຍ Bout ໄດ້ປະສົບກັບສະ ພາບການຮັບໃຊ້ໂທດຢ່າງໜັກເກີນຂອບເຂດຢູ່ໃນຄຸກ ໃນວັນພຸດວານນີ້ຄະນະຕຸລາການຈຸນຶ່ງໃນນະຄອນນີວຢອກໄດ້ຕັດສິນວ່ານາຍ Bout ມີ ຄວາມຜິດແທ້ໃນຂໍ້ຫາພະຍາຍາມສົ່ງອາວຸດໃຫ້ພວກສາຍລັບສະຫະລັດທີ່ປອມໂຕທໍາ ທ່າຈະຊ່ອຍເຫລືອພວກກໍາລັງປະຕິວັດປະກອບອາວຸດຂອງ Columbia ຫລື FARC ຊຶ່ງ ສະຫະລັດຖືວ່າກຸ່ມ ດັ່ງກ່າວເປັນອົງານກໍ່ການຮ້າຍນັ້ນ ນາຍ Bout ໄດ້ປະຕິເສດຕໍ່ຂໍ້ກ່າວຫາດັ່ງກ່າວ ໂດຍກ່າວວ່າ ລາວເປັນນັກທຸລະກິດທໍາມະ ດາສາມັນ ແລະທະນາຍຄວາມຂອງລາວໂຕ້ແຍ້ງວ່າ ນາຍ Bout ບໍ່ເຄີຍມີເຈດຕະນາຈະ ຂາຍອາວຸດເຫລົ່ານີ້ແທ້ ແລະກ່າວວ່າ ນາຍ Bout ໃຊ້ຂໍ້ຕົກລົງຊື້ຂາຍກັນນີ້ ໃນຖານະ ເປັນຊ່ອງທາງອັນນຶ່ງເພື່ອຂາຍເຮືອບິນບັນທຸກ 2 ລໍາໃຫ້ກຸ່ມກະບົດ ນາຍ Bout ສາມາດຖືກຕັດສິນໂທດຈໍາຄຸກຕະຫຼອດຊີວິດໄດ້ສໍາລັບຄວາມຜິດດັ່ງກ່າວ ບັນດາເຈົ້າໜ້າທີ່ຣັດເຊຍກ່າວວ່າ ເຂົາເຈົ້າກໍາລັງດໍາເນີນການເພື່ອໃຫ້ສົ່ງໂຕຜູ້ກ່ຽວກັບ ຄືນໄປຣັດເຊຍ :